മോന്സനെ വീണ്ടും 3 ദിവസത്തേക്ക് കസ്റ്റഡിയില് വിട്ടു സാമ്ബത്തിക തട്ടിപ്പുകേസ് പ്രതി മോന്സന് മാവുങ്കല് വീണ്ടും ക്രൈംബ്രാഞ്ച് കസ്റ്റഡിയില്.അന്വേഷണ സംഘത്തിന്്റെ അപേക്ഷ പരിഗണിച്ചാണ് എറണാകുളം എസിജെഎം കോടതി മോന്സനെ മൂന്ന് ദിവസത്തേക്ക് കൂടി ക്രൈംബ്രാഞ്ച് കസ്റ്റഡിയില് വിട്ടത്.ദില്ലിയിലെ സ്വകാര്യ ബാങ്കിന്്റെ പേരില് വ്യാജരേഖ നിര്മ്മിച്ചതിന്്റെ ഉറവിടം കണ്ടെത്തേണ്ടതുണ്ടെന്ന് ക്രൈംബ്രാഞ്ച് കോടതിയെ അറിയിച്ചു. 3 ദിവസം ക്രൈംബ്രാഞ്ച് കസ്റ്റഡിയിലായിരുന്ന മോന്സന് അന്വേഷണവുമായി സഹകരിക്കുന്നില്ലെന്ന് ക്രൈം ബ്രാഞ്ച് കോടതിയെ അറിയിച്ചു. പുരാവസ്തു വില്പ്പനയുടെ ഭാഗമായി ദില്ലി എച്ച് എസ് ബി സി ബാങ്കിലെ അക്കൗണ്ടില് രണ്ടര ലക്ഷം കോടി രൂപയുണ്ടെന്ന് തെറ്റിധരിപ്പിച്ചാണ് മോന്സന് പലരെയും കബളിപ്പിച്ചത്. എന്നാല് എച്ച് എസ് ബി സി ബാങ്കിന്്റെ പേരില് മോന്സന് വ്യാജരേഖ നിര്മ്മിച്ചതാണെന്ന് അന്വേഷണത്തില് വ്യക്തമായി. അതേസമയം കൊച്ചി കലൂരിലെ വീട്ടിലെത്തിച്ച് തെളിവെടുത്തു. ക്രൈംബ്രാഞ്ച് എ.ഡി.ജി.പി എസ് ശ്രീജിത്തിന്റെ നേതൃത്വത്തിലുള്ള സംഘമാണ് തെളിവെടുത്തത്. മുട്ടത്തറ സ്വദേശിയായ ശില്പി സുരേഷ് കലൂരിലെ വീട്ടില് എത്തി നിര്മിച്ചു നല്കിയ സാധനങ്ങള് തിരിച്ചറിഞ്ഞു. അതിനിടെ ടെലിവിഷന് ചാനലിന്റെ പേരില് തട്ടിപ്പ് നടത്തിയെന്ന പരാതിയില് മോന്സണിനെതിരെ ഒരു കേസ് കൂടി രജിസ്റ്റര് ചെയ്തു. മോന്സണിന്റെ കസ്റ്റഡി കാലാവധി ഇന്നവസാനിക്കാനിരിക്കെ, കസ്റ്റഡി നീട്ടാന് അപേക്ഷ നല്കുമെന്നും എസ്.ശ്രീജിത്ത് പറഞ്ഞു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.